rejauldu/bengali-wikipedia huggingface dataset:
বাইহাটা চারিআলি আসাম-এর কামরূপ জেলায় অবস্থিত একটি ছোট উন্নয়নশীল অঞ্চল। স্থানটি গুয়াহাটি-এর জালুকবাড়ি থেকে উত্তরে প্রায় ৩০ কিলোমিটার দূরে অবস্থিত। গুয়াহাটির কাছের এই স্থানটি শিক্ষা, বাণিজ্যিক, যাতায়তর দিকের থেকে একটি গুরুত্বপূর্ণ অঞ্চল।  ভৌগোলিক বিবরণ বাইহাটা চারিআলি স্থানটি ২৬°২০′৩৯″ উত্তর অক্ষাংশ এবং ৯১°৪৩′১১″পূর্ব দ্রাঘিমাংশে অবস্থিত। সমুদ্রপৃষ্ঠর থেকে এর উচ্চতা ৪৬ মিটার।  ব্রহ্মপুত্রের উত্তর পারে উজনি এবং নিম্ন আসামের জেলাসমূহ সংযোগী জাতীয় সড়ক দুটি বাইহাটা চারিআলিতেে মিলিত হয়ে গুয়াহাটি গেছে। বাইহাটা চারিআলি থেকে পূর্বে মঙলদৈ, তেজপুর সংযোগী জাতীয় সড়কটি পূর্বে ৫২ নং ছিল যদিও এখন ১৫ নং জাতীয় সড়কে বদল করা হয়েছে। বাইহাটা চারিআলিকে ২৭ নং জাতীয় সড়কে (পূর্বের নামকরণ অনুসারে ৩৭ নং ছিল) গুয়াহাটির সাথে সংযোগ করেছে। একটি সড়ক একে পশ্চিম দিকে রঙিয়া, নলবাড়ি, বরপেটা ইত্যাদি স্থানসমূহের সাথে সংযোগ করেছে (এই অংশ পূর্বে ৩১ নং সড়কে পড়ত)। বাইআলি চালিআলি থেকে উত্তর দিকে যাওয়া পকী পথটি মুক্তাপুর, গোরেশ্বর, দেওচুঙা হয়ে বাক্সা জেলা পর্যন্ত গিয়েছে।  যাতায়ত দুটি জাতীয় সড়কের সংযোগস্থল হিসাবে স্বাভাবিকতই বাইহাটা চারিআলির মধ্য দিয়ে কাছের গুরুত্বপূর্ণ অঞ্চলসমূহ পর্যন্ত নিয়মিত বাস চলাচল হয়। অবশ্য বাইহাটা চারিআলিতেে দেখা দেওয়া অত্যধিক যান-জটের জন্য চারলেনযুক্ত গুয়াহাটি-রঙিয়া,বরপেটা সংযোগী ২৭নং জাতীয় সড়কটি সম্প্রতি বাইপাস হওয়ায় বাইহাটা চারিআলির মূল চোকটি থেকে কিছু ভিতরে নেয়া হয়েছে। বাইহাটা চারিআলি থেকে চারদিকের বেজেরা, দেউদুয়ার, গোপেশ্বর, কমলপুর, রঙিয়া, কররা, বিহদিয়া, মুক্তাপুর ইত্যাদি তুলনামূলকভাবে কাছের স্থানসমূহ পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।  বাইহাটা স্টেশনটি বাইহাটা চারিআলি থেকে সবচেয়ে নিকটবর্তী রেলওয়ে স্টেশন।  শিক্ষা প্রতিষ্ঠানসমূহ বাইহাটা চারিআলি এক গুরুত্বপূর্ণ শিক্ষাকেন্দ্র। অঞ্চলটির চৌদিকের শিক্ষার্থীরা বাইহাটা চারিআলিতে অবস্থিত শিক্ষা প্রতিষ্ঠানসমূহে পড়তে আসে। বাইহাটা চালিআলির অধিকাংশ শিক্ষা প্রতিষ্ঠান উত্তর দিকের গোরেশ্বর সংযোগী পথটিতে অবস্থিত। আগডলা চারিআলি হাইস্কুল (পূর্বে চিতানাথধিং হাইস্কুল বলে পরিচিত ছিল) বাইহাটা চারিআলিতে অবস্থিত সবচেয়ে পুরানো  হাইস্কুল। মহাবিদ্যালয় পর্য্যায়ে পূর্ব কামরূপ মহাবিদ্যালয় অঞ্চলটির সবচেয়ে গুরুত্বপূর্ণ শিক্ষা প্রতিষ্ঠান। বাইহাটা চারিআলিতে একটি বি এড মহাবিদ্যালয়ও আছে। বিগত ২০১৭ বর্ষে আসাম সরকার প্রতিষ্ঠা করা কামরূপ পলিটেকনিকটি এখানে অবস্থিত। তদুপরি সম্প্রতি বাইহাটা চারিআলি অঞ্চলটিতে কয়েকটি ব্যক্তিগত মালিকানার উচ্চতর মাধ্যমিক শ্রেণীর মহাবিদ্যালয় স্থাপন হয়েছে।  বিদ্যালয় আগদলা হাইস্কুল ২৪ নং আগডলা আদর্শ  প্রাথমিক বিদ্যালয় দিল্লী পাব্লিক স্কুল কিডজি স্কুল  মহাবিদ্যালয় পূর্ব কামরূপ মহাবিদ্যালয় বি এড কলেজ, বাইহাটা চারিআলি  উচ্চতর-মাধ্যমিক শ্রেণীর কলেজ গেটওয়ে একাডেমী জুনিয়র কলেজ, বাইহাটা চারিআলি রামানুজন একাডেমী জে'নিথ একাডেমী প্রজ্ঞান একাডেমী  অন্যান্য প্রতিষ্ঠান কামরূপ পলিটেকনিক  পর্য্যটন ক্ষেত্র বাইহাটা চালিআলির মূল চোকটির থেকে তিনি কিলোমিটার দূরে অবস্থিত মদন কামদেব দেবালয় প্রত্নতাত্ত্বিক সম্পদে পূর্ণ এক প্রসিদ্ধ পর্য্যটন কেন্দ্র। বাইহাটা চারিআলি থেকে উত্তরে কয়েক কিলোমিটার ভিতরে দেউদুয়ারে গোপেশ্বর দেবালয় অবস্থিত। দেবালয়টি ২৭নং জাতীয় সড়কের কাছে আছে। তদুপরি বাইহাটা চারিআলির নিকটবর্তী কররার কাছে পিঙ্গলেশ্বর দেবালয় অবস্থিত।  তথ্যসূত্র  বিষয়শ্রেণী:আসামের শহর ও নগর বিষয়শ্রেণী:কামরূপ জেলা
টাইম'স আপ আইনি প্রতিরক্ষা তহবিল হল ওয়াশিংটন ডিসির সদর দপ্তর অবস্থিত একটি সংস্থা, যেটি কর্মক্ষেত্রে যৌন হয়রানির শিকার ব্যক্তিদের আইনি এবং গণ মাধ্যমের সহায়তা প্রদান করে। তহবিলটি ন্যাশনাল উইমেন'স ল সেন্টার বা জাতীয় মহিলা আইন কেন্দ্র (এনডব্লিউএলসি) দ্বারা সংরক্ষিত এবং পরিচালিত হয়। ৫০১(গ)৩ (মার্কিন যুক্তরাষ্ট্রের কর্পোরেশন) হিসেবে এটি একটি অলাভজনক সংস্থা, যারা আদালতে, লোকনীতির ক্ষেত্রে এবং আমাদের সমাজে লিঙ্গ ন্যায়বিচারের পক্ষ সমর্থন করে।   ইতিহাস  টাইমস আপ আইনি প্রতিরক্ষা তহবিলটি ২০১৮ সালের জানুয়ারিতে প্রতিষ্ঠিত হয়েছিল। এর সহ-প্রতিষ্ঠাতা ছিলেন রবার্টা কাপলান, টিনা শেন এবং ফতিমা গস গ্রেভস। প্রথম দুজন আগেই টাইমস আপ সংগঠনের সাথে যুক্ত ছিলেন এবং ফতিমা ছিলেন জাতীয় মহিলা আইন কেন্দ্রের প্রেসিডেন্ট এবং সিইও। প্রতিষ্ঠার পর থেকে, তহবিলটি টাইমস আপের অন্য দুটি সংস্থা টাইমস আপ নাও এবং টাইমস আপ ফাউন্ডেশন এর থেকে স্বাধীনভাবে কাজ করেছে, এবং জাতীয় মহিলা আইন কেন্দ্র দ্বারা পরিচালিত ও সংরক্ষিত হচ্ছে।  ২০২১ সালের আগস্টে, নিউইয়র্কের গভর্নর অ্যান্ড্রু কুওমোর যৌন হয়রানির অভিযোগের তদন্তের পর টাইম'স আপ সংস্থা থেকে কাপলান এবং শেন পদত্যাগ করেন, প্রকাশ পেয়েছিল যে টাইম'স আপ সংস্থার নেতৃস্থানীয়রা কুওমোরকে আইনি পরামর্শ দিয়েছিলেন। ২০২৩ সালের জানুয়ারিতে, টাইমস আপ নাও এবং টাইমস আপ ফাউন্ডেশন তাদের কার্যক্রম বন্ধ করে দেয় এবং তাদের অবশিষ্ট তহবিলের বেশিরভাগ অংশ টাইমস আপ আইনি প্রতিরক্ষা তহবিলে স্থানান্তর করে।  তহবিলটি জাতীয় মহিলা আইন কেন্দ্র দ্বারা গৃহীত এবং পরিচালিত হয়। তহবিলের বর্তমান পরিচালক জেনিফার মন্ডিনো।   অর্থায়ন  তহবিলটিতে মূলত টাইমস আপ ফাউন্ডেশনের মাধ্যমে তহবিল সংগ্রহ করে অর্থায়ন করা হয়েছিল। টাইমস আপ আইনি প্রতিরক্ষা তহবিলের জন্য ২০১৮ সালের প্রাথমিক তহবিল সংগ্রহের গোফান্ডমি প্রচারণায় তার প্রথম দুই মাসে $২১ মিলিয়ন সংগ্রহ করেছিল।  ২০২৩ সালের জানুয়ারী পর্যন্ত, জাতীয় মহিলা আইন কেন্দ্র দ্বারা তহবিল সংগ্রহের মাধ্যমে তহবিলে অর্থায়ন করা হয়।   কাজ  কর্মক্ষেত্রে যৌন হয়রানির শিকার ব্যক্তিদের সাথে জড়িত পরিস্থিতিতে আইনী প্রতিনিধিত্ব, গণ মাধ্যমের সহায়তা এবং ঘটনার বিবরণ দেওয়ায় সহায়তা করার জন্য এই তহবিল আর্থিক সহায়তা প্রদান করে।  কর্মক্ষেত্রে যৌন হয়রানি সম্পর্কে সম্প্রদায়ের প্রচার এবং শিক্ষার জন্য তহবিলটি সম্প্রদায়-ভিত্তিক সংস্থাগুলিকে অর্থ প্রদান করেছে।  এনডব্লিউএলসি বা জাতীয় মহিলা আইন কেন্দ্রের লিগাল নেটওয়ার্ক ফর জেন্ডার ইক্যুইটির মাধ্যমে, এই তহবিল কর্মক্ষেত্র, শিক্ষা, এবং স্বাস্থ্যসেবাতে যৌন হয়রানি সহ, যৌন বৈষম্য জড়িত পরিস্থিতিতে আইনি সহায়তার জন্য নিপীড়িত ব্যক্তিদের সঙ্গে সংযুক্ত হয়।   সম্মাননা  ২০১৯ সালে নিউ ইয়র্ক টাইমস তহবিলটিকে "[টাইমস আপ]-এর মুকুট রত্ন" বলে অভিহিত করেছিল এবং ২০২১ সালে বলেছিল যে উদ্যোগটি সম্ভবত টাইমস আপের সবচেয়ে উল্লেখযোগ্য অর্জনকে প্রতিনিধিত্ব করে।   তথ্যসূত্র   বিষয়শ্রেণী:নারীর প্রতি সহিংসতা বিষয়শ্রেণী:মার্কিন যুক্তরাষ্ট্রে নারীবাদ বিষয়শ্রেণী:নারীবাদের চতুর্থ তরঙ্গ
When to use This template should only be put on articles which meet the orphan criteria.  Do not use this template on articles that you honestly believe will be impossible to de-orphan.  The community wants this tag used to identify potentially solvable problems, not to create a complete index of all articles with zero, one, or two incoming links.  If the community actually wanted every orphan tagged, it would be using a mindless bot to tag these articles, rather than relying on editors and their best judgment.   How to use   The simplest way to add this template to an article is to copy and paste either {{Orphan|date= }} or  {{Orphan|{{subst:DATE}}}} at the top of the article.   This template is a self-reference.  Please do not subst: this template.   Parameters   date  You may use a date parameter with this template, for example {{Orphan|date= }} to help with the categorisation of articles requiring links. If you leave it out, a bot will fill it in (but this will result in more edits and watchlist alerts, so adding the date right away is preferred).   att  If you have made an unsuccessful attempt to de-orphan the article, then please add the month/year of the attempt to the template, like so:  {{orphan|date=Month Year|att=Month Year}},  where the "date" parameter is the date the template was ORIGINALLY placed on the page, and the  parameter is set to equal the CURRENT month and year. This places it in :Category:Attempted de-orphan for that date and changes the wording of the template (to read: "This article is a reviewed orphan...").   geo  If the  parameter is included, the phrase "...about a place" will be included in the category title, and the article will be added to the orphaned geographic articles category.   few  If the article only has one or two links to it and it is felt more are required and possible the few option can be used. for example {{Orphan|date= |few= }}   incat  If the article has no link and probably never will, but is well categorised the incat option can be used. for example {{Orphan|date= |incat= }}   TemplateData    Categories   This template places the article into "Category:All orphaned articles" as well as "Category:Orphaned articles from ". If the "att" parameter is set, the article will still be in :Category:All orphaned articles, but instead of placing the article into "Category:Orphaned articles from " (e.g. :Category:Orphaned articles from April 2008), it places it into "Category:Attempted de-orphan from  (e.g. :Category:Attempted de-orphan from April 2008).বিষয়শ্রেণী:মুদ্রণ বহির্ভূত
ডাস্কি ডায়াডেম(বৈজ্ঞানিক নাম: Ethope himachala (Moore)) একপ্রকারের মাঝারী আকৃতির প্রজাপতি। এরা নিমফ্যালিডি পরিবার এবং স্যাটিরিনি উপগোত্রের সদস্য।  আকার  ডাস্কি ডায়াডেম এর প্রসারিত অবস্থায় ডানার আকার ৬০-৮৫ মিলিমিটার দৈর্ঘ্যের হয়।   বিস্তার  এদের ভারতে সিকিম থেকে অরুণাচল প্রদেশ, ভুটান, বাংলাদেশ, মায়ানমার এর বিভিন্ন অঞ্চলে দেখা যায়।  বর্ণনা প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এরা satyr উপ-পরিবার এর অন্তর্ভুক্ত প্রজাতি। ডানার উভয় পৃষ্ঠের মূল রঙ বাদামি ও কালচে বাদামি এবং ডানার পোস্ট-ডিসকাল (ডিসকাল পরবর্তী) অংশ থেকে প্বার্শপ্রান্ত রেখা (terminal line) অবধি রঙ ফ্যাকাশে বাদামি ও ঈষদ সাদা। উভয় ডানাতেই উভয় পৃষ্টে পোস্ট-ডিসকাল ও সাব-টার্মিনাল অংশের মাঝে তির্যক একসারি নিয়মিত ও সুস্পষ্ট চক্ষুবিন্দু বা ওসিলি (ocelli) বর্তমান। ওসিলি বা চক্ষুবিন্দু গুলির বহির্ভাগ হলদেটে ও কালো রেখা দ্বারা ঘেরা, মধ্যভাগ কালো ও কেন্দ্রস্থলে সাদা বিন্দু যুক্ত। সাবটার্মিনাল ও টার্মিনাল অংশ ফ্যাকাশে এবং ৩ টি কালচে রেখাঙ্কিত যাদের মধ্যে সবচেয়ে ভিতরের রেখাটি অপেক্ষাকৃত পুরু। রেখা ৩ টি ডানার শীর্ষভাগে কোস্টাল প্রান্তরেখার সামান্য নিচ থেকে উৎপন্ন হয়ে টর্নাস (tornus) পর্যন্ত ধারাবাহিক ও অবিচ্ছিন্ন ভাবে বিস্তৃত। পিছনের ডানার নিম্নতলে ডিসকাল অংশে কোস্টার সামান্য নিচে একটি বৃহদাকার ওসিলি (ocelli) বা চক্ষুবিন্দু বর্তমান যার গঠনশৈলী অন্যান্য চক্ষুবিন্দু গুলির অনুরূপ। শুঙ্গ, মাথা, বক্ষদেশ (thorax) ও উদর কালচে বাদামি বর্ণের।   আচরণ  এরা মাটি বা ভূমির কাছ দিয়ে ওড়ে। বাস্কিং বা রোদ পোহানো এদের অতি প্রিয় বিষয়। প্রায়শই জঙ্গলের ভিতর ছোট যদি বা ঝর্ণার ধারে এদের রোদ পোহাতে দেখা যায়। পাহাড়ি জঙ্গলে ৯০০ থেকে ২১০০ মি উচ্চতায় এদের দেখা মেলে সেপ্টেম্বর থেকে নভেম্বর মাসে।   তথ্যসূত্র    বিষয়শ্রেণী:আসামে প্রাপ্ত নিমফ্যালিডি গোত্রের প্রজাপতি বিষয়শ্রেণী:ভারতের প্রজাপতি বিষয়শ্রেণী:১৮৫৭-এ বর্ণিত প্রজাপতি বিষয়শ্রেণী:এশিয়ার প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
মোহাম্মদ ইদ্রিস (১০ মে ১৯৩১ – ২২ ডিসেম্বর ২০১৮) ছিলেন একজন বাংলাদেশী শিল্পী ও নকশাবিদ। তিনি ভাষা আন্দোলনে, ছায়ানট প্রতিষ্ঠায় ও বাংলাদেশের স্বাধীনতা সংগ্রামে ভূমিকা রাখেন।   জন্ম ও শিক্ষাজীবন  মোহাম্মদ ইদ্রিস ১৯৩১ সালের ১০ই মে তৎকালীন রংপুর জেলায় জন্মগ্রহণ করেন। তার বাবার নাম বসিরউদ্দিন আহমেদ ও মায়ের নাম আছিয়া বেগম। চার ভাই ও তিন বোনের মধ্যে তিনি ছিলেন তৃতীয়। ১৯৫০ সালে রংপুর জিলা স্কুল থেকে ম্যট্রিক পাশ করেন।১৯৫১ সালে তৎকালীন ঢাকা আর্ট কলেজের (পরবর্তীতে ঢাকা বিশ্ববিদ্যালয়ের চারুকলা অনুষদ) ৩য় ব্যাচে যোগ দেন।   কর্মজীবন  শিক্ষাজীবন শেষ করে মোহাম্মদ ইদ্রিস পাকিস্তান অবজার্ভার (পরবর্তীতে বাংলাদেশ অবজার্ভার) পত্রিকায় যোগ দেন। পরবর্তীতে শিল্পী পটুয়া কামরুল হাসানের অনুপ্রেরণায় ডিজাইন সেন্টারে যোগদান করেন যা পরে বাংলাদেশ ক্ষুদ্র ও কুটিরশিল্প সংস্থায় (বিসিক) অঙ্গীভূত হয়। ১৯৯১ সালে সেখান থেকে উপ-প্রধান নকশাবিদ হিসেবে অবসর নেন। এছাড়া তিনি ছায়ানটের প্রতিষ্ঠাতা সদস্য এবং প্রতিষ্ঠানটির প্রতিষ্ঠাতেও গুরুত্বপূর্ণ ভূমিকা রাখেন।   উল্লেখযোগ্য কর্মসমূহ   বাংলাদেশের জাতীয় প্রতীক  100px|থাম্ব|বাংলাদেশের জাতীয় প্রতীক ১৯৭২ সালে সদ্য স্বাধীন দেশের জাতীয় প্রতীক ও বিভিন্ন মনোগ্রাম তৈরি করতে বাংলাদেশ সরকার শিল্পী পটুয়া কামরুল হাসানের উপর দায়িত্ব দেয়া হয়। মোহাম্মদ ইদ্রিস ও শামসুল আলমসহ বেশ কয়েকজনকে এই কাজগুলো তদারকির দায়িত্ব দেয়া হয়। পরবর্তীতে মোহাম্মদ ইদ্রিসের আঁকা “ভাসমান শাপলা” ও তার পাশাপাশি শামসুল আলমের “দুই পাশে ধানের শীষবেষ্টিত পাটপাতা ও চারটি তারকা” অংশটি মিলিয়ে চূড়ান্ত রূপ দেওয়া হয়   ডাকবিভাগের খামের নকশা  ১৯৭২ সালে সরকার ডাক বিভাগের খাম ও ডাকটিকেটের জন্য নকশা আহ্বান করে। মোহাম্মদ ইদ্রিস সেই সময় খামের জন্য নকশা পাঠান, ডাক বিভাগের জুরি বোর্ড তার পাঠানো নকশাটিকে নির্বাচন করেন।   ইন্দিরা গান্ধীর শাড়ি  ১৯৭২ সালে ভারতের প্রধানমন্ত্রী ইন্দিরা গান্ধী বাংলাদেশ সফরে এলে বাংলাদেশ সরকার রাষ্ট্রীয় উপহার হিসেবে যে ময়ূর-অঙ্কিত জামদানি শাড়িটি উপহার দিয়েছিলেন, সেই শাড়ির নকশা ছিল তারই করা।   সাহিত্যকর্ম  তার রচিত বই হলো:  বই পড়া (১৯৬৭)   এলের পাত বেলের পাত (শিশুতোষ ছড়াগ্রন্থ)  হাসির দেশ (ছড়াগ্রন্থ)   প্রচ্ছদকর্ম  তার কৃত প্রচ্ছদকর্মের অন্যতম হলো:  জসিম উদদীনের বাংগালীর হাসির গল্প  কাজী মোহাম্মদ ইদরিসের পীত নদীর বাঁকে  হাসান হাফিজুর রহমান সম্পাদিত একুশে ফেব্রুয়ারি (দ্বিতীয় সংস্করণ)  আলাউদ্দিন আল আজাদের তেইশ নম্বর তৈলচিত্র   সম্মাননা   বাংলা একাডেমির আজীবন সদস্য   পারিবারিক জীবন  ব্যক্তিজীবনে ছিলেন ৩ সন্তানের জনক। ১৯৭১ সালের জানুয়ারী মাসে রংপুরের বেগম আক্তার বানুর সাথে বিবাহবন্ধনে আবদ্ধ হন।  মৃত্যু ২২ ডিসেম্বর ২০১৮ সালে কিডনি ও ফুসফুস জটিলতার কারণে ঢাকার একটি বেসরকারি হাসপাতালে চিকিৎসাধীন অবস্থায় তিনি মৃত্যুবরণ করেন।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৮-এ মৃত্যু বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:রংপুর জিলা স্কুলের প্রাক্তন শিক্ষার্থী
জঙ্গিল বা রুটল্যাণ্ড জারোয়া বা রুটল্যাণ্ড ওঙ্গে ছিলো ভারতের আন্দামান দ্বীপপুঞ্জের আদিবাসীদের মধ্যে অন্যতম। তারা রুটল্যাণ্ড দ্বীপের অভ্যন্তরে বাস করত, এবং তাদের নাম রুটল্যাণ্ড জারোয়া দেওয়া হয়েছিল। অনুমান যে তারা প্রতিবেশী জারোয়া জনগণের সাথে সম্পর্কিত ছিল।  জঙ্গিল সম্প্রদায় সম্পর্কে খুব কম তথ্য জানা যায়, এবং তারা আন্দামানবিদদের কাছ থেকে খুব বেশি মনোযোগ পায় না। ১৯০০ এর দশকের প্রথম দিকে তারা বিলুপ্ত হয়ে যায়।   পরিভাষা  থাম্ব|330x330পিক্সেল| ২০০৪ সালে যোগাযোগে আন্দামানীয় উপজাতিদের বিতরণ জঙ্গিলের শ্রেণিবিভাগ এবং ইতিহাসের মূল্যায়নের একটি সমস্যা হল আন্দামানী উপজাতিদের উল্লেখ করার জন্য ব্যবহৃত অসামঞ্জস্যপূর্ণ পরিভাষা। বিশেষত, ১৯ শতক এবং ১৯৩০ এর মধ্যে " জারোয়া " এবং "ওঙ্গে" শব্দগুলি প্রায়ই একটির জায়গায় আর একটি ব্যবহৃত হত। তাই এই সময়ের মধ্যে নথিবদ্ধ করা "রুটল্যাণ্ড জারোয়া"র পরিচয় স্পষ্ট নয়।  আব্বি (২০০৮) এবং কুমার (২০১২) "ওঙ্গে-জারোয়া" লেবেলের অধীনে জারোয়া, ওঙ্গে, সেন্টিনেলী এবং জঙ্গিল জনগণকে শ্রেণিবদ্ধ করেছেন। ভারতের ১৯৩১ সালের আদমশুমারিতে এই চারটি উপজাতিকে জারোয়ার "গোষ্ঠী" হিসাবে উল্লেখ করা হয়েছে, যেখানে জঙ্গিলকে "জারোয়াদের চতুর্থ গোষ্ঠী হিসাবে বর্ণনা করা হয়েছে, যাদের মধ্যে ১৯০৭ সাল থেকে আর কাউকেই দেখা যায়নি।"  একটি মহান আন্দামানী কিংবদন্তি অনুযায়ী যেভাবে তাদের পূর্বপুরুষরা আগুন আবিষ্কার করেছিল, সে সম্পর্কে তাদের পূর্বপুরুষদের উল্লেখ করতে "জঙ্গিল" শব্দটি ব্যবহার করা হয়েছে। গ্রেট আন্দামানী উপজাতিদের মধ্যে একটি, আকা-বিয়া, দক্ষিণ আন্দামানের জারোয়াকে "জঙ্গিল" বলে উল্লেখ করেছিল। পোর্টম্যান (১৯১৪) অনুমান করেছিলেন যে, আকা-বিয়া এই শব্দটি ব্যবহার করেছিল কারণ তারা "উপজাতিটিকে তাদের রীতিনীতিতে তাদের পূর্বপুরুষদের অনুরূপ বলে মনে করতে পারে।"   সংস্কৃতি এবং যোগাযোগ  থাম্ব| ১৮৯০-এর দশকে মরিস ভিডাল পোর্টম্যানের তোলা জঙ্গিল কুঁড়েঘরের একটি ছবি ১৯ শতকের মাঝামাঝি যখন জঙ্গিলদের প্রথম দেখা গিয়েছিল এবং তাদের তথ্য নথিভুক্ত করা হয়েছিল, তখনও  তাদের সাথে সরাসরি যোগাযোগের অভাব ছিল এবং তারা সাধারণত এই ধরনের মুখোমুখি হতে চাইত না। শুধুমাত্র কয়েকটি প্রতিবেদন করা উদাহরণ রয়েছে, যেখানে বহিরাগতরা ( ব্রিটিশ এবং ভারতীয় বসতি স্থাপনকারীরা) এই গোষ্ঠীর ব্যক্তিদের মুখোমুখি হয়েছিল। সর্বশেষ দেখাটি ১৯০৭ সালে হয়েছিল। ১৯২০-এর দশকে দ্বীপের অভ্যন্তরে পাঠানো অভিযানের মাধ্যমে বর্তমান বাসস্থানের কোনও চিহ্ন খুঁজে পাওয়া যায়নি। তাদের অন্তর্ধান এবং বিলুপ্তি সম্ভবত এমন কোন রোগের ফলে হয়েছিল, যার জন্য তাদের কোন প্রাকৃতিক প্রতিরোধ ক্ষমতা ছিল না।  ১৮৯০-এর দশকে তোলা একটি ছবিতে সেন্টিনেলী এবং ওঙ্গেদের কুঁড়েঘরের মতো ঘরগুলিকে চিত্রিত করা হয়েছে, কিন্তু সেগুলি গ্রেট আন্দামানী বা জারোয়াদের নয়। জঙ্গিল ব্যক্তির কোনো ফটোগ্রাফ আছে বলে জানা যায় না।   ভাষা  জঙ্গিল ভাষা অপ্রমাণিত এবং তাই শ্রেণিবিন্যাসযোগ্য নয় ।  ব্রিটিশ নৌ অফিসার মরিস ভিডাল পোর্টম্যান ১৮৮৪ সালের জুলাই মাসে হাবিয়া নামে একজন বন্দী জঙ্গিল ব্যক্তির সাথে যোগাযোগ করেন। হাবিয়া এমন একটি ভাষায় কথা বলত যা জারোয়া ভাষা থেকে আলাদা কিন্তু অনেকটা একই রকম। পোর্টম্যান অনুমান করেছিলেন যে জঙ্গিল এবং জারোয়া সম্ভবত একই মূল প্রোটো-ভাষা থেকে এসেছে।   তথ্যসূত্র   বিষয়শ্রেণী:ভারতের ভাষা বিষয়শ্রেণী:আন্দামান ও নিকোবর দ্বীপপুঞ্জের জাতিগোষ্ঠী বিষয়শ্রেণী:এশিয়ার বিলুপ্ত ভাষা বিষয়শ্রেণী:দক্ষিণ এশিয়ার আদিবাসী জনগোষ্ঠী বিষয়শ্রেণী:আন্দামান ও নিকোবর দ্বীপপুঞ্জের ইতিহাস
আইটি চৌরাহ মেট্রো স্টেশন হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← মুন্সী পুলিশদক্ষিণমুখী →দিকে  → সি সি এস বিমানবন্দর<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২   তথ্যসূত্র   বিষয়শ্রেণী:লখনউ মেট্রোর স্টেশন
দৌলতপুর সরকারি পাইলট মডেল মাধ্যমিক বিদ্যালয় কুষ্টিয়া জেলার দৌলতপুর উপজেলায় অবস্থিত যশোর মাধ্যমিক ও উচ্চ মাধ্যমিক শিক্ষা বোর্ডের আওতাধীন একটি সরকারি মাধ্যমিক বিদ্যালয়। বিদ্যালয়টি ১৯৬৩ সালে প্রতিষ্ঠিত হয়। ২০১৪ সালের ০২ অক্টোবর বিদ্যালয়টি বাংলাদেশ কারিগরি শিক্ষা বোর্ডের স্বীকৃতি লাভ করে। ২০১৮ সালে বিদ্যালয়টি সরকারিকরণের প্রজ্ঞাপন জারি হয়। পরবর্তীতে ২০২৩ সালে ২৩ জন শিক্ষককে এডহক ভিত্তিতে নিয়োগ প্রদান করা হয়।   অবস্থান  বিদ্যালয়টি কুষ্টিয়া জেলার দৌলতপুর উপজেলার দৌলতপুর ইউনিয়নের সদরদপ্তর অর্থাৎ দৌলতপুর শহরে অবস্থিত। কুষ্টিয়া থেকে বিদ্যালয়টির দুরত্ব ৩৩ কিলোমিটার।   আরও দেখুন    কুষ্টিয়া জেলার শিক্ষা প্রতিষ্ঠানের তালিকা  কুষ্টিয়া জেলার মাধ্যমিক বিদ্যালয়ের তালিকা  খুলনা বিভাগের সরকারি মাধ্যমিক বিদ্যালয়ের তালিকা   তথ্যসূত্র   বিষয়শ্রেণী:কুষ্টিয়া জেলার বিদ্যালয় বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:দৌলতপুর উপজেলা, কুষ্টিয়া বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
জাতীয় রেডিও জ্যোতিঃপদার্থবিজ্ঞান কেন্দ্র বা ন্যাশনাল সেন্টার ফর রেডিও অ্যাস্ট্রোফিজিক্স (এনসিআরএ) () ভারতের একটি প্রথম সারির গবেষণা প্রতিষ্ঠান, যা রেডিও জ্যোতির্বিজ্ঞানের বিষয়ে গবেষণা চালায়, এটি পুনে বিশ্ববিদ্যালয়ের  ক্যাম্পাসে  (শুধু আইইউসিএএএ পাশের) অবস্থিত। এটি ভারতের মুম্বই শহরে অবস্থিত  টাটা ইন্সটিটিউট অফ ফান্ডামেন্টাল রিসার্চ এর অংশ। জ্যোতির্বিজ্ঞান ও জ্যোতিঃপদার্থবিজ্ঞানের বিভিন্ন বিষয়ে জাতীয় রেডিও জ্যোতিঃপদার্থবিজ্ঞান কেন্দ্রের একটি সক্রিয় গবেষণা কর্মসূচী রয়েছে, যার মধ্যে সূর্য, আন্তঃগ্রহ ছাপচিত্র, পালসার, মধ্যস্থলের মাধ্যম, সক্রিয় ছায়াপথ এবং মহাজাগতিক বিজ্ঞান এবং বিশেষত রেডিও জ্যোতির্বিজ্ঞান এবং রেডিও যন্ত্রানুষঙ্গের বিশেষ ক্ষেত্র রয়েছে। এনসিআরএ প্রকৌশল ক্ষেত্রে যেমন এনালগ এবং ডিজিটাল ইলেক্ট্রনিক্স, সংকেত বিশ্লেষণ, অ্যান্টেনা নকশা, সংযোগ এবং সফটওয়্যার উন্নয়নসহ বিভিন্ন বিষয়ে উত্তেজনাপূর্ণ সুযোগ ও চ্যালেঞ্জ প্রদান করে। এনসিআরএ জ্যোতিষ মেট্রুইওয়ে রেডিও টেলিস্কোপ (জিএমআরটি) প্রতিষ্ঠা করেছে, যা পুয়ের্তো থেকে ৮০ কিলোমিটার দূরত্বে অবস্থিত খোদাদে অবস্থিত, যেটি মিটার তরঙ্গদৈর্ঘ্যে কাজ করা বিশ্বের বৃহত্তম টেলিস্কোপ। এনসিআরএও উটয় রেডিও টেলিস্কোপ (ওআরটি) পরিচালনা করে, যা ভারতে উদগামণ্ডলম- এর কাছাকাছি অবস্থিত একটি বড় চোঙের মতো টেলিস্কোপ। NCRA Website Home Page  ইতিহাস গোবিন্দ স্বরূপের নেতৃত্বে ১৯৬০ সালের গোড়ার দিকে প্রতিষ্ঠিত রেডিও জ্যোতির্বিজ্ঞান বিভাগের কেন্দ্রটি টিআইএফআর-এর মূল কেন্দ্র। এটি রেডিও টেলিস্কোপ নির্মিত এবং নির্মিত গ্রুপ। ৮০-এর দশকের শুরুতে একটি নতুন দূরবীক্ষণের জন্য একটি উচ্চাভিলাষী পরিকল্পনা  দৈত্য মেট্রুইভ রেডিও টেলিস্কোপ প্রস্তাব করা হয়েছিল। যেহেতু এই নতুন টেলিস্কোপের জন্য নির্বাচিত স্থানটি পুণের নিকটবর্তী ছিল, ফলে এই বিভাগটির জন্য একটি নতুন ভবন পুনে বিশ্ববিদ্যালয়ের মনোরম ক্যাম্পাসে নির্মিত হয়েছিল। রেডিও জ্যোতির্বিজ্ঞান বিভাগ এই সময় চারপাশে রেডিও এস্ট্রোফিজিক্স ন্যাশনাল সেন্টার মধ্যে মরফেড।   গবেষণা  টাটা ইনস্টিটিউট অফ ফান্ডামেন্টাল রিসার্চ (এনসিআরএ-টিআইএফআর) -এর  জাতীয় রেডিও জ্যোতিঃপদার্থবিজ্ঞান কেন্দ্রটি ভারতের রেডিও জ্যোতির্বিজ্ঞানের প্রারম্ভিক প্রতিষ্ঠান এবং পৃথিবীর মধ্যে এই ক্ষেত্রের সেরা প্রতিষ্ঠানগুলির মধ্যে একটি। এনসিআরএ- টিআইএফআরআর-তে গবেষণা কার্যক্রম কম তরঙ্গের রেডিও জ্যোতির্বিজ্ঞানের উপর ভিত্তি করে গবেষণা করা হয়, যার মধ্যে রয়েছে সৌর পদার্থবিজ্ঞান, পালসার, সক্রিয় ছায়াপথ কেন্দ্রীণ, অন্তর্বর্তী মাধ্যম, সুপারনোভার অবশিষ্টাংশ,  ছায়াপথের কেন্দ্র, নিকটবর্তী ছায়াপথসমূহ, উচ্চ-রেডহিফ্ট ছায়াপথ, মৌলিক ধ্রুব বিবর্তন এবং পুনরাবৃত্তির যুগ। এনসিআরএ-টিআইএফআর দ্বারা বিশ্বের বৃহত্তম স্টিয়ারেবল রেডিও টেলিস্কোপ নির্মিত এবং পরিচালনা করে, জায়ান্ট মেটাওয়েব রেডিও টেলিস্কোপ, পাশাপাশি উটয় রেডিও টেলিস্কোপ এবং জ্যোতির্বিজ্ঞান ও জ্যোতিঃপদার্থবিজ্ঞানের সীমানার পাশাপাশি যন্ত্রান্বয়ী উন্নয়ন হিসাবে কাজ করে। NCRA Research AreasA Details Description of NCRA Research Areas  তথ্যসূত্র    বহিঃসংযোগ  বিষয়শ্রেণী:ভারতের গবেষণা প্রতিষ্ঠান বিষয়শ্রেণী:জ্যোতির্বিজ্ঞান সংস্থা বিষয়শ্রেণী:বেতার দূরবীক্ষণ যন্ত্র
জিজেসদালবুয়েন  নরওয়েতে প্রকাশিত একটি নরওয়েজীয় ভাষার স্থানীয় সংবাদপত্র। কাগজটির সদর দফতর এলগার্ডে।    প্রোফাইল  ১৯৯০ সালে মর্টেন জিজেডাল একটি নিখরচার পত্রিকা হিসাবে জিজেসদালবুয়েন প্রতিষ্ঠা করেছিলেন।  এটি নর্ডস্ মিডিয়ার একটি অংশ।  কাগজটি প্রতি সপ্তাহে দুবার প্রকাশিত হয়।   ২০০৮ সালে এর প্রচলন ছিল ৩,৪২২ অনুলিপি।  ২০১২ সালে তা হয় ৩,১৭৫অনুলিপি।  মার্চ ২০১৪-এ এই কাগজটির পাঠক ছিল ৯,০০০।     তথ্যসূত্র    বহিঃসংযোগ     বিষয়শ্রেণী:নরওয়েজীয় ভাষার সংবাদপত্র বিষয়শ্রেণী:নরওয়ের সংবাদপত্র বিষয়শ্রেণী:বিনামূল্যের সংবাদপত্র
আলাউদ্দিন আহম্মদ (১৯৪৭/১৯৪৮ - ১৩ ডিসেম্বর ২০২২) বাংলাদেশি রাজনীতিবিদ, শিক্ষাবিদ ও মুক্তিযোদ্ধা ছিলেন। তিনি কিশোরগঞ্জ-১ আসনের সাবেক সংসদ সদস্য। তিনি তিনি জাহাঙ্গীরনগর বিশ্ববিদ্যালয়ের উপাচার্য হিসেবে ১৮ জুলাই ১৯৯৮ সালে দায়িত্ব পালন করেছেন।দৈনিক বণিক বার্তা, ১৬ অক্টোবর ২০১৬ তিনি প্রধানমন্ত্রীর রাজনৈতিক উপদেষ্টা হিসেবেও দায়িত্ব পালন করেন।   জন্ম ও প্রাথমিক জীবন  আলাউদ্দিন আহম্মদ ১৯৪৭/১৯৪৮ কিশোরগঞ্জ জেলার পাকুন্দিয়া উপজেলার বুরুদিয়া গ্রামে জন্মগ্রহণ করেন। তিনি ১৯৭১ সালে ঢাকা বিশ্ববিদ্যালয় থেকে এমএসসি, ১৯৮২ সালে জাপানের কানাজাওয়া বিশ্ববিদ্যালয় থেকে এমএস এবং ১৯৮৫ সালে জাপানের তোহোকু বিশ্ববিদ্যালয় থেকে ডিএসসি ডিগ্রি অর্জন করেন।  বিবাহিত জীবনে তার দুই কন্যা, এক ছেলে।   কর্মজীবন  আলাউদ্দিন আহম্মদ ১৯৭৩-১৯৭৭ সাল পর্যন্ত বাংলাদেশ সরকারের ডেপুটি ম্যাজিস্ট্রেট ও ডেপুটি কালেক্টর হিসেবে দায়িত্ব পালন করেন। এরপর ১৯৭৭ সালে তিনি জাহাঙ্গীরনগর বিশ্ববিদ্যালয়ের রসায়ন বিভাগে প্রভাষক হিসেবে যোগ দেন। আলাউদ্দিন ১৯৮৫ সালে সহকারী অধ্যাপক, ১৯৮৭ সালে সহযোগী অধ্যাপক এবং ১৯৯২ সালে অধ্যাপক পদে পদোন্নতি লাভ করেন।  তিনি ১৯৯৮ সালের ১৮ জুলাই থেকে ১৯৯৯ সালের ৯ ডিসেম্বর পর্যন্ত জাহাঙ্গীরনগর বিশ্ববিদ্যালয়ের উপাচার্য ছিলেন। এর আগে তিনি এ বিশ্ববিদ্যালয়ের উপ-উপাচার্য হিসেবে দায়িত্ব পালন করেন।।   রাজনৈতিক জীবন  আলাউদ্দিন আহম্মদ তৎকালীন কিশোরগঞ্জ-১ (হোসেনপুর-পাকুন্দিয়া) আসন থেকে ১৯৯৯ সালের উপ-নির্বাচনে বাংলাদেশ আওয়ামী লীগের প্রার্থী হিসেবে ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে কিশোরগঞ্জ-১ আসন থেকে সংসদ সদস্য নির্বাচিত হয়েছিলেন।  তিনি ২০০৯ থেকে ২০১৩ সাল পর্যন্ত প্রধানমন্ত্রী শেখ হাসিনার শিক্ষা, সামাজিক উন্নয়ন ও রাজনৈতিক উপদেষ্টার দায়িত্ব পালন করেন।   আরও দেখুন   জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা   মৃত্যু  আলাউদ্দিন আহম্মদ ৭৫বছর বয়সে ১৩ ডিসেম্বর ২০২২ সালের মৃত্যুবরণ করেন।   তথ্যসূত্র   বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:১৯৪০-এর দশকে জন্ম বিষয়শ্রেণী:২০২২-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী